**LIQUI MOLY er fortsat den foretrukne olie til erhvervskøretøjer.**

Læserne af det tyske fagmagasin „Profi Werkstatt“ har igen valgt LIQUI MOLY

**September 2018 – Olie- og additivspecialisten LIQUI MOLY udvider sin titelsamling.** **På fagmessen Automechanika i Tyskland blev virksomheden kåret som „Beste Profi Werkstatt-Marke“ (Bedste professionelle værkstedsmærke) inden for kategorien olier og smøremidler.** **Dermed forsvarer specialisten i autokemi også sin topposition i forbindelse med Huss-Verlags tredje læserafstemning.**

„Tredje afstemning, tredje sejr – det bliver ikke bedre“, konstaterer Peter Baumann. Han er ansvarlig for den globale markedsføring af LIQUI MOLY og modtog prisen for "Beste Profi Werkstatt-Marke" på Automechanika-fagmessen. Den vigtigste fagmesse for branchen for slid- og reparationsdele afholdes hvert andet år i Frankfurt. Siden 2014 har Huss-Verlag afholdt en afstemning blandt læserne af sit fagtidsskrift Profi Werkstatt og i den forbindelse benyttet arrangementet som forum for sin prisuddeling. Siden da har LIQUI MOLY konstant været at finde på sejrslisten.

Alene i år vandt smøremiddelspecialisten syv læserafstemninger, herunder nogle af dem arrangeret af de største tyske biltidsskrifter. Men det bliver aldrig rutine: „Hvert år er vi igen spændte på, om vi kan forsvare vores titel“, siger marketingchefen og uddyber: „I sidste instans er dette en udmærkelse for hele LIQUI MOLY-mandskabet, fordi alle har en andel i succesen.“

Og resultaterne er meget relevante for LIQUI MOLY, fordi vælgerne intensivt diskuterer emner såsom biler og erhvervskøretøjer og også identificerer sig med disse emner. „Læserne af fagtidsskriftet Profi Werkstatt er rent faktisk professionelle, som i deres daglige arbejde beskæftiger sig med de produkter, de har stemt om. Derfor tillægger vi denne titel stor betydning“, supplerer marketingchefen.

Så meget desto mere fordi markedet for erhvervskøretøjer er meget konkurrencepræget. Udbuddet dominerer, ikke efterspørgslen. Der var mere end 200 varemærker at vælge mellem i 22 kategorier. I alt blev der afgivet over 20.000 stemmer. Denne mangfoldighed understreger den rolle, som mærkerne har i forbindelse med købsbeslutningen. Peter Baumann udtaler: „De fungerer som pejlemærker, tilfører en emotionel merværdi ved produktvalget og opbygger tillid.“

**Foto:**

[Logo Profi Werkstatt](https://www.liqui-moly.com/fileadmin/user_upload/Presse/Pressemitteilungen_DE/2018/09/BPWM_2018_Emblem_LIQUI_MOLY_EN.jpg)

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2017 en omsætning på EUR 532 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Tyskland

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de